PRETENDENTAM IZVIRZĪTIE KRITĒRIJI


1. Privāto tiesību juridiska persona ar pastāvīgu juridisko adresi un faktisko adresi Latvijas Republikā. 

2. Nav ierosināta maksātnespējas procesa, nav uzsākta likvidācija vai apturēta pretendenta saimnieciskā darbība. 

3. Atbilstoša uzņēmuma reputācija bioloģiskās lauksaimniecības jomā.

4. Atbilstība Eiropas Parlamenta un Padomes Regulas (ES) 2017/625[footnoteRef:1] 29. panta “b” apakšpunktā noteiktajām prasībām, kā arī ir:  [1:  Eiropas Parlamenta un Padomes Regula (ES) 2017/625 (2017. gada 15. marts), par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula)] 


4.1. spēkā esošs akreditācijas novērtējuma ziņojums un akreditācija nacionālajā akreditācijas institūcijā saskaņā ar normatīvajiem aktiem par atbilstības novērtēšanas institūciju novērtēšanu, akreditāciju un uzraudzību atbilstošajā bioloģiskās lauksaimniecības produktu kategorijā un darbībā;
4.2. ieviesta iekšējās kvalitātes kontroles sistēma, lai nodrošinātu katra bioloģiskās lauksaimniecības produkta atbilstību šo Ministru kabineta 2026. gada 16. jūnija noteikumi Nr. 353 “Bioloģiskās lauksaimniecības uzraudzības un kontroles kārtība” prasībām;
4.3. katrā bioloģiskās lauksaimniecības produktu kategorijā vismaz divi inspektori, kas veic pārbaudi bioloģiskās lauksaimniecības uzņēmumos, un divas sertificējošās amatpersonas, kas pieņem lēmumu par sertifikāta un atbilstības apliecinājuma izsniegšanu.

5. Spēj nodrošināt objektīvu, neatkarīgu un brīvu no interešu konflikta deleģēto uzdevumu izpildi.

6. Spēj nodrošināt regulāru informācijas apmaiņu un ziņošanu par deleģētā uzdevuma izpildi, nekavējoties informējot par būtiskiem apstākļiem, kas var ietekmēt deleģētā uzdevuma izpildi, un nodrošina Pārtikas un veterināram dienestam piekļuvi nepieciešamajai informācijai, dokumentiem, telpām, sistēmām un datiem deleģētā uzdevuma uzraudzības vajadzībām. 

7. Ir izstrādāts deleģētā uzdevuma ietvaros sniedzamo pakalpojumu cenrāža projekts.

